Ես բազմաթիվ փաստաթղթեր ունեմ, որոնք ապացուցում են, որ Մակինցյանը դեմ է եղել այն ամենին, ինչ Տերյանն արել է իր պոեզիայից դուրս: Մակինցյանը պարզ ու հստակ գրում է Տերյանին, թե ինչո՞ւ ես գրել այս կամ այն հոդվածը, այն մեկը, մյուսը... Նա Տերյանին միշտ ներշնչել է, թե այն, ինչ Աստված քեզ տվել է, լիրիկան է: Չէր հանդուրժում, երբ Տերյանը քնարերգության ժանրից դուրս էր գալիս եւ նրան ասում էր, որ էպոսի ժանրը, Թումանյանինն է, իսկ Տերյանի գործը լիրիկան է: